b'\n_START_ARTICLE_\nEmil Bitsch\n_START_SECTION_\n\xc5\xbdivljenjepis\n_START_PARAGRAPH_\nEmil Bitsch je od julija 1941 slu\xc5\xbeil s \xc4\x8dinom poro\xc4\x8dnika pri III./JG 3 na vzhodni fronti. Dodeljen je bil k osmi eskadrilji tretjega lovskega polka, 8./JG 3, do takrat pa je s petimi zra\xc4\x8dnimi zmagami \xc5\xbee dosegel status letalskega asa. 24. junija 1942 je dosegel svojo deseto zmago, ko je v enem dnevu sestrelil dva sovjetska dvomotorna lovca Jakovlev Jak-4. V juliju 1942 je dosegel novih 15 zmag, vklju\xc4\x8dno s svojo dvajseto, ki jo je dosegel 13. julija. Bitsch je avgusta dosegel \xc5\xa1e 18 zmag. Svojo trideseto je dosegel 16. avgusta, \xc5\xa1tirideseto pa 28. avgusta. Za 40 zmag je bil 31. avgusta odlikovan s \xc4\x8dastnim pokalom Luftwaffe (nem\xc5\xa1ko: Ehrenpokal der Luftwaffe), 4. septembra pa je bil sestreljen. Nadporo\xc4\x8dnika Bitscha je severozahodno od Stalingrada na ta dan namre\xc4\x8d sestrelila sovjetska protiletalska obramba. Iz svojega padajo\xc4\x8dega lovca Messerschmitt Bf 109 F-4 (serijska \xc5\xa1t. 13 325) je bil prisiljen izsko\xc4\x8diti s padalom, pri pristanku pa se je la\xc5\xbeje po\xc5\xa1kodoval. _NEWLINE_Svojo petdeseto zmago je dosegel 19. marca 1943, 1. junija 1943 pa je postal poveljnik eskadrilje (Staffelkapit\xc3\xa4n) 8./JG 3. Julija 1943 je nadporo\xc4\x8dnik Bitsch prijavil 29 zra\xc4\x8dnih zmag, od katerih jih je kar \xc5\xa1est dosegel 5. julija (zmage \xc5\xa1t. 75. do 80.), prvi dan velikega spopada v bitki pri Kursku. Svojo jubilejno, stoto zra\xc4\x8dno zmago je dosegel 21. julija. Bitsch je bil za 104 sestreljena sovra\xc5\xbena letala 29. avgusta 1943 odlikovan z Vite\xc5\xa1kim kri\xc5\xbeem. _NEWLINE_Avgusta 1943 je bil njegova enota, tretja skupina (III./JG 3) preme\xc5\xa1\xc4\x8dena v Nem\xc4\x8dijo, kjer je opravljal naloge obrambe rajha in tam je Bitsch sestrelil svoje edine \xc5\xa1tiri te\xc5\xbeke \xc5\xa1tirimotorne bombnike. 15. marca 1944 je padel v boju, ko je njegovega Bf 109 G-6 (serijska \xc5\xa1t. 161 139) v spopadu sestrelil eden od ameri\xc5\xa1kih lovcev Republic P-47 Thunderbolt, s katerimi se je spopadel nad nizozemskim mestom Schijndel._NEWLINE_Emil Bitsch je med svojo pilotsko kariero dosegel 108 zra\xc4\x8dnih zmag. Vse razen \xc5\xa1tirih zmag je dosegel nad Vzhodna fronta (druga svetovna vojna)vzhodnim boji\xc5\xa1\xc4\x8dem. Vse zmage na zahodu so bili \xc5\xa1tirimotorni bombniki.'